Toeriste beseer ná hulle van koets val | Nuus24
Toeriste beseer toe hul sweefskerms val
New York – Twee Australiese toeriste is in New York beseer nadat die perd wat hul koets getrek bang geword en weggehardloop het, het news.com.au berig.Die voorval het in Central Park, Manhattan, gebeur terwyl die paartjie 'n middagrit geniet het. Nathan en Kelly Thompson het in die straat geval nadat die perd bang geword het. Die koets het daarna omgeval, het die New York Daily News berig. Die paartjie van Queensland, albei 32, is met ligte beserings na 'n hospitaal geneem. Die bestuurder van die koets, Mehmet Dundar, is ook na 'n hospitaal geneem en het glo sy been gebreek. Ooggetuies het vertel hoe die swart en wit perd, Oreo, bang geraak het nadat 'n voertuig naby hom verbygery het. Die perd het ligte krapmerke aan sy mond gehad en is deur 'n veearts ondersoek. – Volg Nuus24 op Twitter.
Lees meer oor: new york | toeriste VOLGENDE OP NUUS24X